[pic] | EUROOPAN YHTEISÖJEN KOMISSIO |

Bryssel 18.4.2007

SEK(2007) 453

KOMISSION YKSIKÖIDEN VALMISTELUASIAKIRJA

Oheisasiakirja KOMISSION TIEDONANTOON EUROOPAN PARLAMENTILLE, NEUVOSTOLLE, EUROOPAN TALOUS- JA SOSIAALIKOMITEALLE SEKÄ ALUEIDEN KOMITEALLE GLOBAALI EUROOPPA: MARKKINAT AVOIMIKSI EUROOJAN VIEJILLE VAHVEMMAN KUMPPANUUDEN AVULLA TIIVISTELMÄ VAIKUTUSTEN ARVIOINNISTA {KOM(2007) 183 lopullinen}{SEK(2007) 452}

Tiivistelmä

EU:n alkuperäisen vuodelta 1996 peräisin olevan markkinoillepääsystrategian tarkoituksena oli vahvistaa monenkeskisiä ja kahdenvälisiä kauppasopimuksia ja avata kolmansien maiden markkinoita. Strategiassa oli kaksi osaa: markkinoillepääsyn edellytyksiä koskevien tietojen tarjoaminen EU:n yrityksille kaikkien merkittävien EU-sidosryhmien myötävaikutuksella sekä menetelmän laatiminen kaupan esteiden käsittelemiseksi.

Vuosikymmentä myöhemmin poliittinen ja taloudellinen ympäristömme on muutostilassa. Uusia tärkeitä kauppakumppaneita on ilmaantumassa. Kaupan esteiden luonne on muuttunut. EU:n yritykset luottavat entistä enemmän ulkomaiden nopeasti kasvaviin markkinoihin, mikä puolestaan vauhdittaa talouskasvua kotona. Vuonna 2006 annetussa Globaali Eurooppa –tiedonannossa esitettiin markkinoillepääsyä koskevan strategian uudistamista.

Vuonna 2005 pidetyn markkinoillepääsyä käsitelleen symposiumin, vuonna 2006 tehdyn Crowell & Moringin arviointitutkimuksen sekä vuosina 2006–2007 toteutetun julkisen online-kuulemisen tulokset osoittivat, että komission on tarjottava aito ”palvelusitoumus” ja priorisoitava toimintansa sekä markkinoiden että kaupan esteiden suhteen, jotta kumppanuussuhteessa jäsenvaltioiden ja yritysten kanssa saavutettaisiin parempia tuloksia.

Tässä markkinoillepääsyn vaikutustenarvioinnissa on tarkasteltu nykytilannetta ja tutkittu tarkoin neljää jatkotoiminnan vaihtoehtoa:

- Vaihtoehto A. Supistetaan markkinoillepääsyyn liittyvää toimintaa siten, että siihen kuuluu ainoastaan tietojen tarjoaminen

- Vaihtoehto B. Nykytilanne tavanomaisine hankkeiden sopeuttamiseen tai kehittämiseen liittyvine toimineen

- Vaihtoehto C. Nykyistä jämäkämpi toimintatapa tai

- Vaihtoehto D. Perinpohjainen ja kunnianhimoinen uudistus, johon sisältyy ”markkinoillepääsyä käsittelevän erityisedustajan” nimittäminen sekä ”markkinoillepääsyä käsittelevän toimeenpanoviraston” perustaminen.

Tarkastelu osoitti, että vaihtoehto C: Nykyistä jämäkämpi toimintatapa on uskottavin tapa saavuttaa Globaali Eurooppa -tiedonannon vaatimukset ja edistää Lissabonin strategian tavoitteiden saavuttamista. Yhdelläkään neljästä vaihtoehdosta ei uskota olevan kielteisiä vaikutuksia kehitysmaihin eikä sosiaali- tai ympäristöpolitiikkaan.

Valittuun toimintatapaan sisältyisi uusi markkinoillepääsyä käsittelevä kumppanuussuhde, jossa käytettävissä olevat resurssit kohdennetaan niihin esteisiin ja maihin, joissa EU:n yritykset todennäköisimmin saavat parhaat tulokset, unohtamatta kuitenkaan EU:n pienten jäsenvaltioiden tai pk-yritysten tarpeita; kauppapolitiikan välineiden tehokkaampi käyttäminen; yhteistyön rakentaminen tapauskohtaisesti sellaisten kolmansien maiden kanssa, joilla on samanlaisia tavoitteita muilla markkinoilla; markkinoillepääsyä koskevan tietokannan parantaminen; mahdolliset maakohtaiset raportit kaupan esteistä sekä paremmin koordinoitu toimintatapa kaikkien sidosryhmien osalta. Toimintatapa on alhaalta ylöspäin suuntautuva, ja siihen kuuluu markkinoillepääsyä koskevien verkostojen perustaminen sekä uusi kumppanuussuhde komission, jäsenvaltioiden ja yritysmaailman välillä ja paikallistasolla nykyistä suurempi rooli komission edustustoille.

Globaali Eurooppa –tiedonantoon liittyvän vaikutustenarvioinnin mukaisesti uusista, markkinoillepääsyä koskevista kumppanuussuhteista on tarkoitus tehdä säännöllisesti tarkasteluja. Tällaista tarkastelua varten on laadittava seurantaindikaattorit ja arviointivälineet. Uudistetun strategian vaikutuksesta olisi lisäksi tehtävä riippumaton ulkoinen arvio kaksi tai kolme vuotta strategian käynnistämisen jälkeen.

Tässä asiakirjassa on otettu täysimittaisesti huomioon vaikutustenarviointilautakunnan 9. maaliskuuta 2007 antama lausunto.